《偶题》
宋代·叶茵

曲肱玩味圣贤书，识破人间总畏途。
盛欲对君言所以，又应诮我爱之乎。
百年役役雁来去，一梦昏昏鹿有无。
堪笑季鹰犹左计，求归何必待莼鲈。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。